වර්තමානයේ ලොව අංක එකේ ජිම්නාස්ටික් ක්‍රීඩිකාව ලෙස ප්‍රකටව සිටින්නී රුසියාවේ ආලියා ෆාර්ගතොව්නා මුස්තාෆිනාය. 2010 වසරේ ජිම්නාස්ටික් ක්‍රීඩාවේ සියලු අංශවලින් ලෝක ශූරිය ලෙසද, 2012 සහ 2016 වසරේ අසමතුලිත පෝල අංශයෙන් ඔලිම්පික් රන් පදක්කම් දිනූ ඇය ඔලිම්පික් පදක්කම් 7කට හිමිකම් කියන්නීය. 2012 ගිම්හාන ඔලිම්පික් තරගාවලියේ පදක්කම් හතරක් දිනූ ඇය එම තරගාවලියේ ඉතා වර්ණවත් ඉදිරිපත් කිරිම කළ ක්‍රීඩිකාව වශයෙන්ද ආකර්ෂණය දිනා ගැනීමට සමත් වූවාය.